METODE I STRATEGIJE / RAD SA TEKSTOVIMA

**„VRUĆA OLOVKA“**

Koliko puta vam se dogodilo da je vrijeme za rad isteklo baš u trenutku kada se rasprava zahuktala? Ako nismo bili u prilici da iskažemo svoje stavove i mišljenje, možemo se osjećati pomalo ljuti i frustriranI, a dobre ideje koje smo imali na umu ćemo brzo zaboraviti. Jedno od rješenja je u tehnici „vruća olovka“. Nakon didkusije o nekoj temi, zatražite od učenika da pet minuta bez prekida pišu sve što oni misle o tome, sve što možda nisu uspjeli izgovoriti. Po isteku tih pet minuta (nije loše objaviti kada je tih pet minuta isteklo i dati učenicima još minutu da dovrše, jer se dobre ideje često jave pod pritiskom), možemo ih zamoliti da naglas pročitaju svoj sastav partneru ili cijeloj grupi. Ova tehnika je pogodna i za onu djecu koja ne vole govoriti u velikoj grupi, pred drugima.

**Napomena:** pisanju obavezno treba prethoditi stimulativan razgovor ili debata o nekoj temi, ili neka druga vrsta poticaja ili inspiracije. Tema mora biti bliska i poznata učenicima, a najbolja je kada se odnosi na nešto što je povezano sa njihovim idejama i stavovima oko pitanja o kojem se raspravljalo.